<classify> MAMLAKA ya Mkemia Mkuu wa Serikali GCLA ipo katika mkakati wa kuanzisha Kanzi Data ya Taifa ya Vinasaba vya Binadamu DNA ambayo itakuwa ikitambua asili ya kila Mtanzania na kuweza kusaidia uchunguzi mbalimbali, ikiwemo majanga na kupata majibu kwa kina.Hayo yalielezwa na Mkemia Mkuu wa Serikali, Dk Fidelice Mafumiko wakati wa ziara ya kampeni ya kutangaza mafanikio ya Serikali ya awamu ya tano inayojulikana kama Tunaboresha Sekta ya Afya .Serikali ya awamu ya tano imejipanga kuhakikisha wanafikia malengo ya kusaidia jamii katika upande huo wa vinasaba.Kwa sasa tupo katika mpango wa kuanzisha Kanzi Data ya Taifa ya Vinasaba ambapo eneo hilo kwa sasa tutaliwekea kipaumbele katika bajeti ya fedha ya mwaka huu, tayari tumeshaanza kutengeneza mpango kazi, wazo, dhana ya utengenezaji wake itajumlisha wadau mbalimbali na Serikali kupitia Wizara ya Afya na wadau wengine. alisema.Alisema kutokana na mafanikio ya Serikali ya awamu ya tano kwa kuboresha rasilimali watu, miundombinu ya utendeajji kazi na vifaa vya kisasa ndio maana wamepewa jukumu hilo la kuanzisha Kanzi data hiyo sambamba na kujumuisha wadau mbalimbali. Naye Mkurugenzi anayesimamia Idara ya Huduma ya usimamizi wa vinasaba, David Eliasi akizungumzia suala hilo la Kanzi data, alisema kuwa Mkemia wa Serikali ndio atakuwa msimamizi na inajengwa na Watanznia wenyewe huku akiwataka watanzania wajivunie juu ya hilo.Ni kitu cha kujivunia na timu ya Kitaifa inasimamia huu ujenzi wakiwemo Wizara ya Afya ambayo ni mlezi wetu, pia wapo EGav- Serikali mtandao, NIDA, RITA, NEC na taasisi nyingi tu na wote hao wamekaa pamoja na wamekuja na dhana ya uanzishwaji wa Kanzi data hii ya kitaifa,alisema David Eliasi.Aliongeza kuwa kuanzishwa kwa kanzi data hiyo, kutarahisisha upatikanaji wa haraka wa majibu ya vinasaba kwani tayari sampuli zitakuwa zinapatikana kwenye data.Tutachukua muda mfupi na wa haraka zaidi. Mfano lile janga la Morogoro la moto, ndugu wa marehemu wangepatikana kupitia kanzi data hii na tungelipata majibu kwa haraka na kwa wingi zaidi, alisema David Eliasi.  <topic>: KITAIFA 